ddrg/super_eurlex huggingface dataset:
Virallinen lehti nro C 118 , 29/04/1999 s. 0132



KIRJALLINEN KYSYMYS E-2744/98 esittäjä(t): Bartho Pronk (PPE) komissiolle (3. syyskuuta 1998) Aihe: EU:n kansalaisten syrjintä niin sanotun Koppeling-lain täytäntöönpanossa Alankomaissa Alankomaissa tuli voimaan 1. heinäkuuta 1998 niin sanottu Koppeling-laki (virallinen lehti 203, 1998). Vaikka Alankomaissa tunnustetaankin EU:n kansalaisten etuoikeutettu asema ja se, että näiden oikeus oleskella maassa johtuu välittömästi Euroopan yhteisön lainsäädännöstä, EU:n kansalaiset velvoitetaan esittämään oleskelulupa tai rekisteröintitunnus. Ilman niitä ei voi käyttää kunnallisia palveluita. Kunnan viranomaiselle tehty ilmoitus on Koppeling-lain voimaantulon jälkeen ehdottomana edellytyksenä haluttaessa olla yhteydessä valtion hallintoviranomaisiin. Näin määrätään kirjallisissa ohjeissa, jotka ulkomaalaisviraston johtaja on toimittanut poliisijohdolle 28. huhtikuuta 1998. 1. Onko komissio tietoinen tästä laista ja ohjeesta? 2. Onko komissio sitä mieltä, että tämän lain ja sen soveltamisohjeen voidaan katsoa edustavan sellaista syrjintää, joka on kielletty EY:n perustamissopimuksen 6 artiklan nojalla? 3. Katsooko komissio edelleen, että edellä mainitusta laista johtuva EU:n kansalaisia koskeva ilmoittautumisvelvollisuus (tai sen seuraukset) on ristiriidassa asetuksen 1612/68(1) mukaisen työntekijöiden vapaan liikkuvuuden kanssa? 4. Jos vastaus on myönteinen, mitä komissio aikoo tehdä asian johdosta? (1) EYVL L 257, 19.10.1968, s. 2.
Virallinen lehti nro C 118 , 29/04/1999 s. 0100



KIRJALLINEN KYSYMYS E-2603/98 esittäjä(t): Stelios Argyros (PPE) ja Konstantinos Hatzidakis (PPE) komissiolle (1. syyskuuta 1998) Aihe: Pääkaupungin vesi- ja viemärilaitoksen omavaltaisuudet kreikkalaisten kuluttajien kohtelussa "Kansalaisen puolustus"-nimisen voittoa tavoittelemattoman kansalaisyhteisön, jonka tavoitteena on kansalaisten suojelu valtion omavaltaisuutta vastaan, meille esittämien valitusten mukaan EIDAP (pääkaupungin vesi- ja viemärilaitos) veloittaa kreikkalaisilta kuluttajilta vesimittareidensa uusimisesta erittäin suuren summan, yli kaksinkertaisen verrattuna vesimittarin hankkimiskustannukseen, mikä herättää oikeutettuja epäilyksiä siitä, että EIDAP pyrkii käärimään kohtuuttoman suuren voiton. Hankkeen toimeksiantoon liittyvän tarjouskilpailun perusteella nimittäin vesimittareiden valmistus- ja asennuskustannukset ovat 4 774 drakmaa mittaria kohti, ja kuitenkin EIDAP veloittaa kuluttajilta niiden uusimisesta 10 000 drakmaa sekä 18 prosenttia arvonlisäveroa, yhteensä 11 800 drakmaa. Vuonna 1992 annetun ministeriön päätöksen mukaan EIDAPilla kuitenkin on oikeus määrätä ainoastaan vesimittarin hankkimis-, asennus- ja käyttötakuukustannusta vastaava hyvitysmaksu eikä kerätä voittoa. Voisiko komissio kertoa minulle nämä tosiseikat huomioon ottaen: Katsooko se, että edellä mainittu EIDAPin käytäntö edustaa määräävän markkina-aseman väärinkäyttöä tai hyödyntämistä, onko tämä käytäntö yhteisön lainsäädännön mukainen sekä mitä komissio aikoo tehdä tämän tilanteen lakkauttamiseksi? Komission jäsenen Karel Van Miertinkomission puolesta antama vastaus (2. lokakuuta 1998) Tarkasteltaessa, onko kyseessä oleva tapaus yhteisön lainsäädännön mukainen, voidaan todeta, ettei se vaikuta jäsenvaltioiden väliseen kauppaan eikä siis näin ollen kuulu yhteisön vaan jäsenvaltioiden lainsäädännön soveltamisalaan. Komission on joka tapauksessa mahdotonta päätellä parlamentin jäsenen kuvailemien seikkojen perusteella, onko kyse määräävän aseman väärinkäytöstä markkinoilla, joilla ateenalainen vesi- ja viemärilaitos toimii. Laitteita myyvän ja asentavan yrityksen voittomarginaalin on tavallisesti katettava erityiset ja yleiset kustannukset sekä mahdollistettava yritykselle nettovoiton tuottaminen. Parlamentin jäsen ei ole ilmoittanut komissiolle näiden kustannusten suuruutta kyseisessä tapauksessa. Näin ollen komissio ei voi arvioida ateenalaisen vesi- ja viemärilaitoksen mahdollisesti saavuttamaa voittoa.
Virallinen lehti nro C 118 , 29/04/1999 s. 0063



KIRJALLINEN KYSYMYS E-2375/98 esittäjä(t): Eryl McNally (PSE) komissiolle (27. heinäkuuta 1998) Aihe: Yksin matkustavien kohtelu Äänestäjäkuntaani kuuluva henkilö on ilmaissut huolensa siitä, että yksinään matkustaviin ei kiinnitetä riittävästi huomiota. On osoittautunut jo tarpeelliseksi perustaa yksin matkustavien tukiryhmä, STAG (Single Travellers Action Group), jossa on 4 000 jäsentä. Matkatoimistot kohtelevat yksin matkustavia epätasa-arvoisesti muun muassa perimällä heiltä lisämaksuja, eivätkä kansalliset kuluttajajärjestöt tarjoa apuaan. Yksin elävien lukumäärä kasvaa jatkuvasti. Onko komissiolla ehdotuksia tällaisen epätasa-arvoisen kohtelun poistamiseksi ja yksin matkustavien suojelemiseksi yhteisössä? Millaista turvaa yhteisö tällä hetkellä tarjoaa yksin matkustaville? Komission jäsenen Emma Boninonkomission puolesta antama vastaus (20. lokakuuta 1998) Matkapaketeista, pakettilomista ja pakettikiertomatkoista 13. kesäkuuta 1990 annetulla neuvoston direktiivillä 90/314/ETY(1) pyritään yhdenmukaistamaan yhteisön alueella myytyjä tai myyntiin tarjottuja matkapaketteja koskevat jäsenvaltioiden lait, asetukset ja hallinnolliset määräykset. Direktiivillä on tarkoitus suojella niitä kuluttajia, jotka ostavat yhteisön alueella matkapaketteja. Direktiivin 2 artiklan 4 kohdassa määritellään kuluttaja henkilöksi, joka ostaa matkapaketin tai tekee sopimuksen sen ostamisesta (pääsopija), tai muuksi henkilöksi, jonka lukuun pääsopija tekee sopimuksen matkapaketin ostamisesta (muut edunsaajat), taikka muuksi henkilöksi, jolle pääsopija tai muu edunsaaja siirtää matkapaketin (siirronsaaja). Yhteisön tekstissä ei näin ollen erotella yksin matkustavia matkustajia muista matkustajista, vaan säännökset koskevat kaikkia. Mahdollista epätasa-arvoista kohtelua koskevien tarkempien tietojen puuttuessa komissio ei ymmärrä, miten yksin matkustavat henkilöt olisivat muita huonommassa asemassa. Yksin matkustavien henkilöiden maksamat korkeammat hinnat ovat yleisesti ottaen yksi niistä periaatteista, jotka markkinamekanismit ovat hyväksyneet, sillä yksin matkustavista henkilöistä aiheutuu suuremmat majoitus- ja matkustuskustannukset, ja tällä on suora vaikutus hintoihin. (1) EYVL L 158, 23.6.1990.
Virallinen lehti nro C 118 , 29/04/1999 s. 0059



KIRJALLINEN KYSYMYS E-2348/98 esittäjä(t): James Moorhouse (ELDR) komissiolle (27. heinäkuuta 1998) Aihe: Nigerian tilanne Kuinka komissio aikoo suhtautua tulevaisuudessa Nigerian uuteen hallitukseen maata koetelleiden poliittisten myllerrysten jälkeen? Arveleeko komissio, että ensimmäiset toimet järjestelmän löyhentämiseksi ilmentävät todellista uudistushalua? Jos näin on, mihin toimiin komissio aikoo ryhtyä kannustaakseen tällaista kehitystä? Komission jäsenen João de Deus Pinheironkomission puolesta antama vastaus (15. syyskuuta 1998) Komissio seuraa kehitystä Nigeriassa tarkasti. Maassa pitkään jatkuneen taloudellisten ja poliittisten olojen huonontumisen ja lisääntyneiden ihmisoikeusrikkomusten johdosta uusi valtionpäämies kenraali Abubakar on antanut useita julistuksia, joissa hän on ilmaissut selkeän tahtonsa palata demokratiaan ja siviilihallintoon. Hän on vapauttanut lisäksi useita poliittisia vankeja. Kyseistä kehitystä on pidetty laajalti lupaavana. Kansainvälinen yhteisö, Euroopan unioni mukaan lukien, on siksi pitänyt kyseisiä julistuksia ja vankien vapauttamisia tervetulleina ja on tehnyt sen johtopäätöksen, että ajankohta on sopiva poliittisille muutoksille. Euroopan unioni on painottanut siviilihallinnon tärkeyttä ja kaikkien jäljellä olevien poliittisten vankien vapauttamista. Se on myös ollut halukas läheisempään vuoropuheluun Nigerian viranomaisten kanssa. Komissio on täysin samaa mieltä siitä, että aika on kypsä poliittisille muutoksille. Kyseistä myönteistä näkemystä vahvistaa se, että Nigerian viranomaiset ovat elokuun ja syyskuun aikana jatkaneet uudistuksia. On laadittu paikallisia, valtiollisia, parlamentti- ja presidentinvaaleja koskeva aikataulu sekä rekisteröintisuunnitelma uusia puolueita varten. Komissio on halukas avustamaan Nigerian viranomaisia kansalaisyhteiskunnan ja -instituutioiden jälleenrakentamisessa ja se neuvottelee parhaillaan mahdollisuudesta tukea vaaleja. Komissio ja unionin jäsenvaltiot kannattavat tehostettua vuoropuhelua Nigerian viranomaisten kanssa; vuoropuheluun olisi sisällyttävä Nigerian tuleva rooli Lomén yleissopimuksen puitteissa.
Virallinen lehti nro C 118 , 29/04/1999 s. 0072



KIRJALLINEN KYSYMYS E-2407/98 esittäjä(t): Leonie van Bladel (UPE) ja James Janssen van Raay (UPE) komissiolle (27. heinäkuuta 1998) Aihe: Trinidadin ja Tobagon kieltäytyminen rikollisen luovutuksesta Wienin yleissopimuksen perusteella 1. Onko komissio tietoinen, että Trinidadin ja Tobagon hallitus on Wienin yleissopimuksen 6 artiklan perusteella kieltäytynyt suostumasta Alankomaiden hallituksen esittämään pidätys- ja luovutuspyyntöön, joka koskee laajamittaisesta kansainvälisestä huumekaupasta epäiltyä Surinamin entistä diktaattoria ja nykyistä valtiollista neuvonantajaa Desi Boutersea? 2. Millaisia poliittisia seurauksia komissio katsoo olevan sillä, että Trinidad ja Tobago on Wienin yleissopimuksen 6 artiklan perusteella kieltäytynyt suostumasta Alankomaiden hallituksen esittämään pidätys- ja luovutuspyyntöön, joka koskee laajamittaisesta kansainvälisestä huumekaupasta epäiltyä Surinamin entistä diktaattoria ja nykyistä valtiollista neuvonantajaa Desi Boutersea? 3. Millaisia Trinidadin ja Tobagon vastaisia taloudellisia pakotteita komissio aikoo ehdottaa sen vuoksi, että Trinidad ja Tobago on Wienin yleissopimuksen 6 artiklan perusteella kieltäytynyt suostumasta Alankomaiden hallituksen esittämään pidätys- ja luovutuspyyntöön, joka koskee laajamittaisesta kansainvälisestä huumekaupasta epäiltyä Surinamin entistä diktaattoria ja nykyistä valtiollista neuvonantajaa Desi Boutersea? Komission jäsenen João de Deus Pinheironkomission puolesta antama vastaus (25. syyskuuta 1998) Komissio tietää, että Trinidadin ja Tobagon hallitus on päättänyt olla suostumatta Alankomaiden hallituksen äskettäin esittämään pyyntöön, joka koskee kansainvälisestä huumekaupasta etsintäkuulutetun Desi Boutersen pidättämistä ja luovuttamista. komission mielestä on valitettavaa, että Trinidadin viranomaiset ovat päättäneet olla soveltamatta Wienin yleissopimuksen 6 artiklan määräyksiä tähän tapaukseen. Trinidadin ja Tobagon hallitus katsoo ilmeisestikin, että kyseisen Yhdistyneiden kansakuntien yleissopimuksen nojalla ei voida tehdä yksittäisiä henkilöitä koskevia luovutuspyyntöjä vaan että tätä varten on oltava täydentävä kahdenvälinen sopimus. komission tiedossa on, että vaikka Alankomaiden hallitus ei hyväksykään tätä tulkintaa, se on viimeistelemässä erillistä luovutussopimusta Trinidadin ja Tobagon kanssa välttääkseen vastaavat vaikeudet tulevaisuudessa. Komissio toivoo, että Trinidadin ja Tobagon hallitus pystyy tämän seurauksena hoitamaan vakuuttavammin tähän tapaukseen liittyvät velvoitteensa. Komissio ei pidä näissä olosuhteissa aiheellisena ehdottaa pakotteiden käyttöönottoa, mutta se aikoo jatkossakin seurata tilannetta tarkasti yhdessä jäsenvaltioiden kanssa.
Virallinen lehti nro C 135 , 14/05/1999 s. 0015



KIRJALLINEN KYSYMYS E-2100/98 esittäjä(t): Undine-Uta Bloch von Blottnitz (V) komissiolle (10. heinäkuuta 1998) Aihe: Luonnonvaraisten lintujen suojelusta annettu EU:n direktiivi 79/409/ETY Ranskalainen luonnonsuojelujärjestö S.E.P.A.N.S.O. jätti jo useita vuosia sitten komissiolle valituksen siitä, että ranskalaisessa Landesin departementissa pyydystetään valtavia määriä laulu- ja muuttolintuja. Valitus kulkee komissiossa asiakirjanumerolla 213/91. Missä vaiheessa edellä mainitun asian käsittely on? Komission jäsenen Ritt Bjerregaardinkomission puolesta antama vastaus (23. syyskuuta 1998) Komissio lopetti vuonna 1993 peltosirkun (Emberiza hortulana) metsästystä Ranskassa koskevan valituksen N:o 91/123 käsittelyn. Komissio tutkii kuitenkin edelleen asiaa, koska Ranskan voimassa olevalla lainsäädännöllä ei varmisteta kyseisen lajin riittävää suojelun tasoa. Näin ollen komissio on 24. kesäkuuta 1998 päättänyt saattaa asian Euroopan yhteisöjen tuomioistuimen käsiteltäväksi EY:n perustamissopimuksen 171 artiklan mukaisesti, koska Ranska ei ole toteuttanut 24 päivänä huhtikuuta 1988 annetun Euroopan yhteisöjen tuomioistuimen tuomion (Asia C-252/1985, komissio v. Ranska) täytäntöön panemiseksi tarvittavia toimenpiteitä. Komission päätös perustuu siihen, että luonnonvaraisten lintujen suojelua koskevassa Ranskan lainsäädännössä ei edelleenkään mainita kaikkia luonnonvaraisten lintujen suojelusta 2 päivänä huhtikuuta 1979 annetun neuvoston direktiivin(1) 5 artiklan b, c ja e alakohdassa säädettyjä kieltoja. Lisäksi tässä lainsäädännössä ei edelleenkään mainita kaikkia edellä mainitun direktiivin 5 artiklan nojalla suojelun kohteena olevia lintuja, kuten peltosirkkua. Kantelun esittäjälle on ilmoitettu kyseisestä komission päätöksestä. (1) EYVL L 103, 25.4.1979.
Virallinen lehti nro C 096 , 08/04/1999 s. 0136



KIRJALLINEN KYSYMYS E-2686/98 esittäjä(t): Gerhard Hager (NI) komissiolle (1. syyskuuta 1998) Aihe: Huumeita koskeva strategia Cardiffissa hyväksyttiin huumeiden vastaista toimintaa käsittelevä kertomus sekä huumeita koskeva strategia vuodelle 1999. Tässä yhteydessä neuvostoa ja komissiota kehotettiin laatimaan tulevia toimia koskeva suunnitelma. 1. Miten komissio aikoo noudattaa kehotusta? 2. Mitä konkreettisia ehdotuksia se aikoo tehdä ja miten pitkällä se jo on tähän liittyvässä työssä? 3. Wienissä pidetään 5.-6. marraskuuta 1998 kansainvälinen huumekonferenssi. Ketkä edustavat konferenssissa Euroopan unionia? 4. Minkä kannan edustajat omaksuvat kysymyksessä? 5. Miten kanta muodostetaan, ja miten Euroopan parlamentti voi osallistua sen muodostamiseen? Komission jäsenen Anita Gradininkomission puolesta antama vastaus (14. lokakuuta 1998) Jatkotoimina Cardiffin Eurooppa-neuvoston päätelmille komissio on valmistelemassa tiedonantoa Euroopan parlamentille ja neuvostolle Euroopan unionin toimintasuunnitelmasta huumeiden torjumiseksi vuosina 2000-2004. Valmistelutyön pohjana ovat Cardiffissa hyväksytyt pääperiaatteet, jotka koskevat huumeidentorjuntastrategiaa vuoden 1999 jälkeen. Wienissä 5.-6. marraskuuta 1998 järjestettävä huumausaiden torjuntaa ja huumausainepolitiikkaa käsittelevä konferenssi on päätapahtuma huumausaineiden väärinkäytön ehkäisemisen eurooppalaisella teemaviikolla 16.-22. marraskuuta 1998 (tunnetaan Suomessa nimellä "Eurooppalainen ehkäisevän päihdetyön viikko"). Wienin kaupungin, komission ja YK:n kansainvälisen huumevalvontaohjelman (UNIDCP) yhteistyössä järjestämässä konferenssissa keskitytään niihin tulevaisuuden haasteisiin, joita kokonaisvaltaisen ja eri alat kattavan huumeiden vastaisen politiikan aikaansaaminen asettaa. Konferenssiin odotetaan osallistuvan monen eri alan asiantuntijoita. Konferenssiin osallistuu komission ja parlamentin edustajia ja parlamenttia on lisäksi pyydetty vastaamaan yhden istunnon puheenjohtajuudesta. komission edustajat esittelevät pääasiassa tällä hetkellä toteutettavia toimia, etenkin yhteisön toimintaohjelmaa huumeiden väärinkäytön ehkäisemiseksi vuosina 1996-2000 (Euroopan parlamentin ja neuvoston päätös 102/97/EY)(1). Ohjelmassa asetetaan huumausaineiden väärinkäytön ehkäisemistä koskeva teemaviikko yhdeksi päätöksessä vahvistetuista 16 painopistealueesta. (1) EYVL L 19, 22.1.1997.
Virallinen lehti nro C 118 , 29/04/1999 s. 0096



KIRJALLINEN KYSYMYS E-2574/98 esittäjä(t): John McCartin (PPE) komissiolle (1. syyskuuta 1998) Aihe: Kiinan tulvien uhrien avustaminen Voiko komissio kertoa, onko EU tarjonnut apua Kiinan kansantasavallalle viimeaikaisten tulvien aiheuttaman katastrofin johdosta? Komission jäsenen Emma Boninonkomission puolesta antama vastaus (25. syyskuuta 1998) Komissio teki 6. elokuuta 1998 kiireellisenä päätöksen osoittaa 605 000 ecua kahteen avustushankkeeseen, joiden toteuttajina ovat Punaisen ristin yhdistysten kansainvälinen liitto ja Alankomaiden Médecins sans frontières -järjestö. Näiden hankkeiden Keski- ja Etelä-Kiinassa sijaitsevat kohdealueet kuuluvat tulvien pahimmin koettelemiin alueisiin ja niiden avulla pyritään vastaamaan tulvien uhrien pakottavimpiin tarpeisiin järjestelmällä elintarvikkeita, vettä ja tilapäistä majoitusta. Syyskuun 4. päivänä 1998 tehtiin kiireellisessä järjestyksessä toinen päätös, jolla tarkoitukseen myönnettiin 1 050 000 ecua. Tällä hankkeella on samat tavoitteet kuin kahdella edellä mainitullakin ja myös sen toteuttamisesta vastaa Punaisen ristin yhdistysten kansainvälinen liitto. Tulvakatastrofin laajuuden vuoksi komissio seuraa edelleen tarkoin tilanteen kehittymistä voidakseen tarvittaessa osoittaa tarkoitukseen lisää avustusvaroja.
Virallinen lehti nro C 096 , 08/04/1999 s. 0151



KIRJALLINEN KYSYMYS E-2875/98 esittäjä(t): Marjo Matikainen-Kallström (PPE) komissiolle (28. syyskuuta 1998) Aihe: Toimenpiteet tupakankulutuksen vähentämiseksi komission jäsen Pádraig Flynn totesi vastauksessaan esittämääni kirjalliseen kysymykseen (E-3455/97)(1), että komissio tulee esittämään tupakankulutuksen vähentämistä koskevaan parlamentin lausuntoon pohjautuvia ehdotuksia ja toimenpiteitä tupakoinnin vähentämiseksi. Yllä mainittuun viitaten kysyn komissiolta, mihin toimenpiteisiin komissio on ryhtynyt tässä asiassa? Komission jäsenen Pádraig Flynninkomission puolesta antama vastaus (5. marraskuuta 1998) Komissio on useaan otteeseen pyytänyt jäsenvaltioilta tietoja tupakoinnin vähentämistä ja tupakan valvontaa koskevista jäsenvaltioiden säännöistä ja menettelyistä. Komissio ottaa vastaukset huomioon arvioidessaan erityisten toimenpiteiden tarvetta yhteisön tasolla. Lisäksi komissio aikoo lähiaikoina esittää neuvostolle ja parlamentille raportin vuonna 1996 annetun tupakankulutuksen vähentämistä koskevan tiedonnannon(2) seurantatoimista. (1) EYVL C 134, 30.4.1998, s. 167. (2) KOM(96) 609 lopullinen.
Virallinen lehti nro C 096 , 08/04/1999 s. 0028



KIRJALLINEN KYSYMYS E-2046/98 esittäjä(t): Mark Watts (PSE) komissiolle (7. heinäkuuta 1998) Aihe: Vasikoiden vienti Yhdistyneestä Kuningaskunnasta Ranskan hallitus aloitti 1995 virallisen tutkimuksen väitteistä, joiden mukaan suuri määrä Yhdistyneestä kuningaskunnasta Ranskaan viedyistä vasikoista ei ollut saapunut neuvoston direktiivin 91/628/ETY(1) mukaisesti Yhdistyneen kuningaskunnan maatalous, kalastus ja elintarvikeministeriölle toimitetussa reittisuunnitelmassa ilmoitettuun lopulliseen määränpäähänsä. Tutkimuksessa käsitellään ilmeisesti myös väitteitä, joiden mukaan saavuttuaan Ranskaan jotkut brittiläiset vasikat "muutettiin" irlantilaisiksi käyttämällä väärennettyjä irlantilaisia terveystodistuksia ja korvamerkkejä. Voiko komissio ilmoittaa Ranskan hallituksen tekemän tutkimuksen tulokset? Ottaen huomioon mahdollisen tulevan Ison-Britannian naudanlihan vientikiellon poistamisen, mihin toimenpiteisiin komissio aikoo ryhtyä varmistaakseen sen, että Yhdistyneestä Kuningaskunnasta vietävät elävät vasikat todella saapuvat neuvoston direktiivin 91/628/ETY mukaisessa reittisuunnitelmassa ilmoitettuun lopulliseen määränpäähänsä sekä sen että vasikoiden olinpaikka olisi jäljitettävissä teurastamishetkeen saakka? Komission jäsenen Franz Fischlerinkomission puolesta antama vastaus (30. heinäkuuta 1998) Komissio ei ole tietoinen kysyjän viittaaman Ranskan viranomaisten tekemän tutkimuksen tuloksista. Eurooppa-neuvosto hyväksyi Firenzessä 21. ja 22. kesäkuuta 1996 komission ehdotuksen, jolla pyritään luomaan järjestelmä BSE:n hävittämiseksi Yhdistyneessä kuningaskunnassa ja palauttamaan yhtenäismarkkinat naudanliha-alalle. Tässä yhteydessä säädettiin, että vientikiellon purkaminen tapahtuisi vaihe vaiheelta. Tällä hetkellä komission aikomuksena ei siis ole antaa lupaa aloittaa uudelleen nautaeläinten tuontia Yhdistyneestä kuningaskunnasta. (1) EYVL L 340, 11.12.1991, s. 17.
Virallinen lehti nro C 096 , 08/04/1999 s. 0036



KIRJALLINEN KYSYMYS E-2101/98 esittäjä(t): Sebastiano Musumeci (NI) komissiolle (10. heinäkuuta 1998) Aihe: Yhteisön ulkopuolisista maista tapahtuvan sitrushedelmien laittoman tuonnin vastaiset toimet Yhteisön ulkopuolisista maista tuodaan jatkuvasti laittomasti sitrushedelmiä. Jäsenvaltiot (Espanja, Portugali, Hollanti) ovat usein osallisina asiassa tekemällä yhteisön ulkopuolisista maista peräisin olevista tuotteista yhteisötuotteita ja saattamalla ne sitten ominaan yhteisön alueelle. Italia on julistettu suojelluksi alueeksi (ministeriön päätös N:o 126, 22.12.1993) eikä sen alueelle saa kasvinsuojelullisista syistä tuoda sitrushedelmiä yhteisön ulkopuolisista maista. Komissiolta pyydetään tietoa toimista, joihin se aikoo ryhtyä suojellakseen italialaisia tuottajia ja kuluttajia laittomasti maahantuoduilta sitrushedelmiltä. Komission jäsenen Franz Fischlerinkomission puolesta antama vastaus (3. syyskuuta 1998) Voimassaoleva yhteisöön tuotaviin sitrushedelmiin sovellettava kasvinsuojelusäännöstö on määritelty kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 21. joulukuuta 1976 annetussa neuvoston direktiivissä 77/93/ETY(1), sellaisena kuin se on viimeksi muutettuna komission direktiivillä 98/2/EY(2). Kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun direktiivin 92/76/ETY(3) muuttamisesta 19. heinäkuuta 1995 annetun komission direktiivin 95/40/EY(4) mukaisesti suojelualueen, joka on perustettu määrittelemättömien haitallisten organismien torjumiseksi ja jonne sitrushedelmien tuonti kolmansista maista oli kielletty, voimassaoloaika päättyi 1. huhtikuuta 1996. Suojelualueeksi tunnustamista ei enää jatkettu, siksi että määrittelemättömien organismien torjuminen ei sopinut yhteen vakiintuneiden kansainvälisten periaatteiden kanssa eikä sitä voitu perustella tieteellisesti. Tästä syystä ja jotta yhteisö voisi täyttää sille Maailman kauppajärjestön (WTO) alaisuudessa kuuluvat kansainväliset velvoitteensa, mainittua sitrushedelmien yhteisöön tuontia koskevaa kasvinsuojelujärjestelmää siihen sisältyvine suojatoimenpiteineen Xanthomonas citri -bakteeria (citrus canker) ja sitruskasvien laikkutauteja vastaan ryhdyttiin soveltamaan yhteisön koko alueella. Yhteisön kasvinsuojelujärjestelmää on äskettäin parannettu direktiivillä 98/2/EY yhteisön kaikkien sitrushedelmien tuotantoalueiden asianmukaisen suojelemisen jatkamiseksi. Komissio jatkaa sille kuuluvan kasvinsuojeluvastuun edellyttämällä tavalla toimia mainitun neuvoston asetuksen 77/93/ETY säännösten moitteettoman ja yhdenmukaisen soveltamisen takaamiseksi. Komissio tekee lisäksi parhaillaan yksityiskohtaista selvitystä siitä, mihin toimenpiteisiin olisi ryhdyttävä sen vuoksi, että Italia ei sovella yhteisön lainsäädäntöä ja että se jatkaa kolmansista maista peräisin olevien sitrushedelmien tuonnin kieltämistä. (1) EYVL L 26, 31.1.1977. (2) EYVL L 15, 21.1.1998. (3) EYVL L 182, 2.8.1995. (4) EYVL L 305, 21.10.1992.